Document ID: 31996L0054

Direktiva Komisije 96/54/ES
z dne 30. julija 1996
o dvaindvajseti prilagoditvi Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo Komisije 94/69/ES [2], in zlasti člena 28 Direktive,
ker Priloga I k Direktivi 67/548/EGS vsebuje seznam nevarnih snovi, njihovo razvrstitev, označevanje in, kjer je ustrezno, opredelitev glede na mejne koncentracije in druge parametre, ki omogočajo oceno njihovega tveganja za zdravje ljudi in okolje; ker je treba seznam nevarnih snovi v Prilogi I prilagoditi glede na trenutna znanstvena in tehnična dognanja; ker je zato treba spremeniti predgovor k Prilogi I, tako da se vključijo opombe, ki se nanašajo na označevanje pripravkov in nove skupine organskih snovi v tabeli B; ker seznam nevarnih snovi v Prilogi I zajema snovi, za katere so se Avstriji in Švedski z Aktom o pristopu Avstrije, Finske in Švedske dovolila posebna začasna odstopanja glede razvrščanja in označevanja; ker Akt o pristopu za te snovi predvideva ponovni pregled zahtev o razvrščanju in označevanju; ker se zato razvrščanje nekaterih od teh snovi ustrezno ponovno pregleda;
ker Priloga III k Direktivi 67/548/EGS vsebuje seznam stavkov o naravi posebnih tveganj, pripisanih nevarnim snovem in pripravkom; ker je treba uvesti stavek, ki označuje nevarnost nekaterih snovi in pripravkov za zdravje pri vdihavanju;
ker Priloga V k Direktivi 67/548/EGS opredeljuje metode za določanje fizikalno-kemijskih lastnosti, toksičnosti, ekotoksičnosti snovi in pripravkov; ker je potrebna prilagoditev navedene priloge tehničnemu napredku;
ker Priloga VI k Direktivi 67/548/EGS vsebuje splošna merila za razvrščanje in označevanje nevarnih snovi in pripravkov; ker je treba uvesti merila za snovi in pripravke, ki so zdravju škodljivi pri vdihavanju; ker je treba spremeniti merila za snovi in pripravke, ki povzročajo preobčutljivost; ker je treba uvesti merila za označevanje plinskih posod za propan, butan ali utekočinjeni naftni plin (LPG);
ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,
SPREJELA NASLEDNJO DIREKTIVO:
Člen 1
Direktiva 67/548/EGS se spremeni:
1. Priloga I se spremeni:
(a) opomba 4 v uvodu se nadomesti z:
"Opomba 4
Pripravke z vsebnostjo teh snovi je treba razvrstiti kot zdravju škodljive z uporabo stavka R 65, če ustrezajo merilom v oddelku 3.2.3 v Prilogi VI.";
(b) doda se opomba 5:
"Opomba 5
Mejne koncentracije za plinaste pripravke se izražajo kot volumen v volumskih deležih.";
(c) tabeli B v uvodu v Prilogo I k Direktivi 67/548/EGS se za organske snovi doda posebna razvrstitev:
+++++ TIFF +++++
(d) vpisi v Prilogi I k tej direktivi nadomestijo ustrezne vpise;
(e) vpisi v Prilogi II k tej direktivi se dodajo prvič;
(f) vpisi z naslednjimi številkami se črtajo:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
(g) vpisi v Prilogi III k tej direktivi se spremenijo tako, da se vsa sklicevanja na stavek "R 22" nadomestijo s sklicevanji na stavek "R 65".
2. Prilogi III se doda naslednji stavek:
+++++ TIFF +++++
3. Del B Priloge V se spremeni:
(a) besedilo v Prilogi IV.A k tej direktivi nadomesti naslov in splošni uvod v delu B: Metode za določanje toksičnosti;
(b) besedilo v Prilogi IV.B k tej direktivi se vstavi za poglavjem B.1 bis;
(c) besedilo v Prilogi IV.C k tej direktivi nadomesti poglavje B.6;
(d) besedilo v Prilogi IV.D k tej direktivi nadomesti poglavje B.7;
(e) besedilo v Prilogi IV.E k tej direktivi se doda na koncu.
4. Priloga VI se spremeni z besedili iz Priloge V k tej direktivi, kakor je tam navedeno.
Člen 2
1. Brez poseganja v odstavek 2 države članice sprejmejo zakone in druge predpise, potrebne za uskladitev s to direktivo, najpozneje do 31. maja 1998. O tem takoj obvestijo Komisijo.
2. Države članice sprejmejo zakone in druge predpise, potrebne za uskladitev s točkami F, I in J iz Priloge V k tej direktivi, najpozneje do 31. oktobra 1997. O tem takoj obvestijo Komisijo.
3. Države članice se v sprejetih predpisih iz odstavkov 1 in 2 sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 30. julija 1996

Labels: 3
1
15
20